钦定古今图书集成/明伦汇编/氏族典/第553卷 > 《廖用贤尚友录》 > 公孙舍之
## 钦定古今图书集成/明伦汇编/氏族典/第553卷 > 《廖用贤尚友录》 > 公孙舍之

按《万姓统谱》：舍之，郑大夫，字子展，成公之孙，子罕之
子。简公三年，楚伐宋，卫侯救宋，师于襄牛。子展曰：“必
伐卫，不然，是不与楚也。得罪于晋，又得罪于楚，国将
若何？”子驷曰：“国病矣。”子展曰：“得罪于二大国，必亡，病
不犹愈于亡乎？”诸大夫皆以为然，故使皇耳帅师侵
卫。